****Sak 6 - Arbeidsplan 2024****

*Forslagsstiller: styret*

Dette dokumentet er en strategi som skal veilede arbeidet i Tromsø SV i 2024. Arbeidsplanen bygger på den nasjonale strategien, <https://www.sv.no/ressursbanken/arbeidsplan-2022-2025/>. Arbeidsplanen er retningsgivende.

2024 er et mellomvalgsår. Året skal brukes til å bygge en sterkere organisasjon, fremme våre løsninger og utvikle ny politikk, slik at vi kan oppnå våre politiske mål og oppnå et godt resultat ved stortingsvalget i 2025.

Tromsø SV har mange dyktige, kunnskapsrike og medlemmer som ønsker å bidra mer, men som ikke får anledning. Styret vil sikre medlemmene gode kanaler for innvirkning på poltikken i Tromsø kommune, og legge til rette for at medlemmer skal ha innflytelse på prosesser sentralt i partiet. Det er bare ved måten vi deler makt og arbeider sammen på at vi kan gjøre endringene SV oppnår varige.

Mål:

* Tromsø SV skal være et utadvendt, inkluderende, lyttende og mangfoldig parti som inviterer folk med på laget og med på å bygge et samfunn for de mange, ikke for de få. Vi skal sikre at forskjellene og klimagassutslippene går ned, og gjennomføre politikken nedfelt i samarbeidserklæringen mellom Ap, SV, R, MDG og Sp.
* Vi skal forberede valgkampen til valget i 2025.
* Vi skal utvikle ny poltikk, og gi medlemmer reell innvirkning på politikken i Tromsø kommune.
* Medlemmer skal få mulighet til å være med når lokallaget planlegger aktiviteter.

Tiltak:

* Tromsø SV skal lage medieoppslag og kronikker.
* Vi skal arrangere møter om aktuelle tema, og legge til rette for gode vedtak.
* Vi skal arrangere ulike lavterskeltiltak/sosiale tiltak for at det skal bli lettere å bli med i partiarbeidet, spesielt rettet mot nye medlemmer.
* Vi skal kommunisere godt med medlemmer og andre ved bruk av sosiale medier,
e-post og andre kanaler.
* Styret skal legge til rette for at medlemmene får innflytelse på arbeidsprogramprosessen for landsmøtet 2025.

### Innstilling

Arbeidsplanen for 2023 vedtas.